האגודה הישראלית לצילום טבע

האגודה הישראלית לצילום טבע היא עמותה ללא מטרות רווח שמטרתה לקדם את צילום הטבע בישראל. היא הוקמה בשנת 2010 על ידי קבוצת צלמי טבע ובראשם אמיר אילון. העמותה מקיימת פורומים לביקורת תמונות, מפגשי העשרה פרונטליים, ושיתופי פעולה עם גופים ירוקים ואתרי תקשורת כמו "ynet", "וואלה!" ו"נשיונל ג'יאוגרפיק ישראל".

בנוסף תומכת הקבוצה בצלמים באמצעות הכשרה, כלים מקצועיים וחינוכיים. האגודה מסייעת בשימור מערכות אקולוגיות, חינוך לשמירה על הטבע והגברת המודעות הציבורית לנושאים סביבתיים באמצעות צילום. צילום הטבע עצמו כולל מגוון קטגוריות כמו בעלי חיים, ציפורים, צילום מקרו של פרוקי-רגליים, נופים, צמחייה, צילום תת-ימי, וצילומי לילה וכוכבים.
היא פועלת כמרכז מקצועי לצלמי טבע וחבריה משתתפים בתחרויות צילום טבע מרכזיות בישראל, כמו "צפרתון קק"ל" בשיתוף עם קרן קיימת לישראל ו"תמונות טבע" בשיתוף עם מוזיאון ארץ ישראל.

 פעילות 

האגודה מובילה בשיתוף "מרכז הצפרות הישראלי" תערוכת צילום ציפורים של צילומים הממחישים את הצילום האחראי שומר הטבעצילום אחראי שומר טבע, "מרכז הצפרות הישראלי". האגודה גם לקחה חלק משמעותי בתחרות הצילום "עין פית ועמק הבוסתנים". התחרות נועדה לתיעוד עין פית בצפון הגולן, שנמצא בסכנת הרס עקב תוכניות להפוך את האזור למתקן אימונים צבאי. האגודה תומכת בתחרויות נוספות, כמו תחרות הצילום "טבע בקמפוס" של מרכז הקיימות בטכניון, שבה משתתפים סטודנטים, עובדים וסגל, עם פרסים כספיים ותערוכה בקמפוס.

בדצמבר 2024 הציגו צלמי האגודה תערוכה בנושא "חופש ומעוף" במסגרת יום העיון השנתי לצפרות באוניברסיטת תל אביב.

 חינוך 
האגודה מקדמת חינוך לצילום טבע ולשמירה על הסביבה באמצעות פעילויות שונות, לרבות סדנאות והכשרות מקצועיות, כולל צילום ציפורים, צילום תת-ימי, צילום לילה וצילום מאקרו; קורסים מקוונים ופרונטליים על עיבוד תמונות וטכניקות צילום מתקדמות; הרצאות וימי עיון בבתי ספר ואוניברסיטאות על שימור מינים ואתיקה בצילום טבע; תערוכות חינוכיות עם סיורים מודרכים, תצוגות טקסטואליות ושיתופי פעולה בינלאומיים; תוכניות לנוער ולקהילה, כולל סדנאות בחוגי טבע, מחנות קיץ ושיתופי פעולה עם מוסדות חינוך; ופעילות קהילתית ופורומים מקצועיים, הכוללים קבוצת פייסבוק פעילה ומפגשים תקופתיים של חברי האגודה ללמידה והחלפת ידע.

 תחרויות ותערוכות 
האגודה מובילה בהשתתפות תחרויות צילום שנתיות בולטות בישראל. לדוגמה "צפרתון קק"ל", אחד מאירועי צילום הטבע המרכזיים בישראל. חברי האגודה תורמים לשיפוט הצילומים ומלווים את התחרות, שתחרותה דורשת מיומנות, ידע עמוק בציפורים ובבתי הגידול שלהן, ותכנון קפדני של אסטרטגיית צילום. התמונות הזוכות, שמציינות את רמת המיומנות והיצירתיות הגבוהה ביותר, מוצגות בתערוכה ובפלטפורמות מקוונות, כשהאגודה בעלת תפקיד מרכזי בהפקת התחברות ובהנגשת הישגים אלו לקהל הרחב. בנוסף, לוקחת חלק מרכזי בתערוכת "תמונת טבע" במוזיאון ארץ ישראל. תערוכה ותחרות דו-שנתית, בשיתוף מערכת "עדות מקומית". התחרות משלבת תערוכה בינלאומית (Wildlife Photographer of the Year) של מוזיאון הטבע בלונדון, ומדגישה חינוך לשמירת טבע.

 קוד אתי 
האגודה ניסחה קוד אתי לצילום חיות בר בשיתוף החברה להגנת הטבע. הוא נכתב לרגל ציון "יום צילומי הטבע", במטרה למנוע פגיעה בחי ובצומח. במסגרת זו קובצו כללים שמדגישים את כיבוד הסביבה הטבעית והימנעות מהפרעה לחיות הבר.

הקוד האתי של האגודה הישראלית מבוסס על כבוד והערכה לטבע ולמושאיו, תוך שמירה על בעלי החיים וסביבתם. על הצילום צריך תוך צמצום ההשפעה האנושית והפרעה לבעלי החיים. ביטחונם ורווחתם של בעלי החיים עומדים מעל לכל צורכי הצילום. יש להימנע מחשיפתם לסיכונים, לפגוע בקינים או בגוזלים, להבריחם, או להשתמש ברחפנים להטרדתם. צילום בסביבה טבעית בלבד, ללא התערבות אנושית, הוא העיקרון המרכזי, כשצילום חיות בשבי או פצועות מותר רק לצורכי תיעוד או הסברה. חברי האגודה מחויבים להימנע מפגיעה בטבע ולפעול לשימורו, ולשמור על כבוד הדדי בין חברי האגודה, עמיתים והציבור. האגודה מקדמת אחריות חברתית, לרבות הימנעות מפרסום תמונות המעודדות פגיעה בבעלי חיים, ומעודדת פיתוח סגנון אישי ויצירתי בצילום כאומנות, תוך שמירה על זכויות יוצרים ושקיפות בעיבוד דיגיטלי או שימוש בבינה מלאכותית.

כתבות ופרסומים
 תיעוד של פראים בנגב: צילומים נדירים של חיית הבר הנדירה בישראל – כתבה מלווה בצילומי פראים שצולמו על ידי חברי האגודה (נשיונל ג'יאוגרפיק ישראל, 2025)
 שומרי הסף: תיעוד נדיר של נשרים במדבר יהודה (נשיונל ג'יאוגרפיק ישראל, 2025)
 מלכי הסלע הבלתי מעורערים של ישראל מתחרדנים על החיים (נשיונל ג'יאוגרפיק ישראל, 2025)

מיזם תמונות השנה

 קישורים חיצוניים 
 דף הפייסבוק של האגודה

 אתר הצפרות הישראלי
 כנפי קק"ל – אתר הצפרות של קק"ל
 אגודת צלמי הטבע הבינלאומית (SINWP) – בריטניה
 האגודה לצילום טבע של צפון אמריקה (NANPA)
 הפדרציה הבינלאומית לצילום טבע (אירופה)

הערות שוליים

קטגוריה:ישראל: עמותות
קטגוריה:שמירת טבע
קטגוריה:צפרות
קטגוריה:יונקים
קטגוריה:אסטרונומיה
קטגוריה:צילום בישראל